Google vil udskamme sløve hjemmesider med ny badge

Google eksperimenterer med et skammens bagde til websider, der hentes langsomt i Chrome. ”Fremover identificerer Chrome muligvis websteder, der indlæses hurtigt eller langsomt, med en ny mærkning,” forklarer Chrome-teamet i et blogindlæg. Teamet fortæller også, at de stadig eksperimenter med forskellige måder, at synliggøre det på.

Ifølge artiklen er hele formålet med øvelsen at hastigheden på nettet skal øges. Google vil se på historiske data for at finde ud af, hvilke hjemmesider der er langsomme inden de markers. Chrome-teamet arbejder også på en løsning der skal identificere hjemmesider, der indlæses langsomt baseret på netværksforbindelse eller enhedshardware. Med andre ord; Du advares, hvis du har en dårlig netforbindelse eller en gammel mobiltelefon.

Google har postet eksempler på, hvordan det kan se ud. Som det ses, kan man altså bruge ventetiden mens siden hentes ind, på at se, at siden historisk set er sløv.

Planerne for den nye badge blev præsenteret under udviklerkonferencen Chrome Dev Summit mandag. Det er uvist hvornår den nye funktion træder i kraft. Under præsentationen brugte Google mange ”måske”, så Google-teamet har sandsynligvis kastet bolden i luften for at vejre stemningen hos udviklerne.

Google vil udskamme sløve hjemmesider med ny badge